recursal/SuperWikiNEXT-32B huggingface dataset:
**உஷா மெக்ரா** (*Usha Mehra*-பிறப்பு: நவம்பர் 14,1941) என்பவர் இந்தியாவின் தில்லி உயர்நீதிமன்றத்தின் முன்னாள் நீதிபதி ஆவார். இவர் 2012ஆம் ஆண்டு நடைபெற்ற கூட்டுப் பாலியல் பலாத்காரம் மற்றும் கொலையைத் தொடர்ந்து, இந்தியாவில் பாலியல் வன்கொடுமை வழக்குகளை விசாரித்து வழக்குத் தொடுப்பதில் காவல்துறை மற்றும் நீதித்துறை நடைமுறையில் ஏற்பட்ட குறைபாடுகள் குறித்துக் குறிப்பிடத்தக்க அறிக்கையை வெளியிட்டார்.

பணி
---

### நீதித்துறை வாழ்க்கை

மெக்ரா 1962ஆம் ஆண்டில் தில்லி வழக்கறிஞர் குழுவில் சேர்ந்தார். மேலும் தில்லியில் சட்டப் பயிற்சி பெற்றார். இவர் 1965 முதல் 1980 வரை வடக்கு ரயில்வே வழக்குகளில் பிரதிநிதித்துவப்படுத்தினார். 1980ஆம் ஆண்டில், மெக்ரா மாவட்ட மற்றும் அமர்வு நீதிபதியாக நியமிக்கப்பட்டார். மேலும் 1984 முதல் 1987 வரை தில்லி உயர் நீதிமன்றத்தின் பதிவாளராக இருந்தார். 1990 சூலை 13 அன்று தில்லி உயர்நீதிமன்றத்தின் கூடுதல் நீதிபதியாக நியமிக்கப்பட்ட இவர், 1990 நவம்பர் 7 அன்று நிரந்தர நீதிபதியாக நியமிக்கப்பட்டார். 2003 நவம்பர் 14 அன்று நீதித்துறை சேவையிலிருந்து ஓய்வு பெற்றார்.

மேற்கோள்கள்
-----------

1. 1 2  "Former Judges: Justice Usha Mehra". *Delhi High Court*.
சிறுவர்கள் தேங்காய் துருவும் காட்சி.
தேங்காயை உடைத்து அதனகத்தே வெள்ளைநிறத்தில் காணப்படும் பருப்பை 'திருவலை' (துருவுபலகை) எனும் கருவியினால் துருவி பெறப்படும் துகள்களே **தேங்காய்ப்பூ** எனப்படும். ஒரு நடுத்தர அளவுத் தேங்காயில் இருந்து மூன்று தொடக்கம் நான்கு கிண்ணம் அளவு தேங்காய்த் துருவல் பெற முடியும்.

பயன்பாடு
--------

**தேங்காய்ப்பூ** பல்வேறு உணவுப் பொருட்களில் ஒரு சேர்மானமாகப் பயன்படுகிறது. தேங்காய்ச் சட்னி போன்ற இணை உணவுப் பொருட்களில் இது ஒரு முதன்மைச் சேர்மானம். சில கறி உணவுகளில் இது சுவையூட்டுவதற்காகப் பயன்படுகிறது. சில கறிகளுக்கு தேங்காய்ப்பூவை நேரடியாகவே அரைத்துச் சேர்ப்பதுண்டு. சில கறிகளுக்குத் தேங்காய்ப் பால் சேர்ப்பது உண்டு. தேங்காய்ப் பால், தேங்காய்க் குழைவு (cream)என்பன தயாரிப்பதற்கு ஒரு இடைப் பொருளாகத் தேங்காய்த் துருவல் பயன்படுகின்றது. தேங்காய்த் துருவலை நீருடன் சேர்த்துப் பிழிந்து இவற்றைத் தயாரிக்கின்றனர். சம அளவில் தேங்காய்ப்பூவும் நீரும் சேர்த்துப் பிழியும்போது தேங்காய்ப் பாலும், முக்கால் பங்கு தேங்காய்ப்பூவும் கால் பங்கு நீரும் கலந்து பிழியும்போது குழைவும் கிடைக்கின்றன. தேங்காய்ப்பூ, தேங்காய்ப் பால் என்பன கறிகளுக்குத் தடிப்புத் தன்மையைக் கொடுக்கின்றன. 

தேங்காய்ப்பூ தொழிற்சாலைகளில் தயாரிக்கப்படும் இனிப்பு வகைகள், விசுக்கோத்து போன்ற பொருட்களிலும் ஒரு சேர்மானப் பொருளாகப் பயன்படுவது உண்டு. பீடா போன்றவற்றில் அழகூட்டுவதற்காகத் நிறமூட்டப்பட்ட காய்ந்த தேங்காய்ப்பூ பயன்படுகின்றது.

பால் பிழிந்தபின் எஞ்சும் சாறற்ற பூவைக் காயவைத்து நிறமூட்டி நிறக்கோலங்கள் இடுவதற்குப் பயன்படுத்துவதும் உண்டு இது தேங்காய்ப்பூக் கோலம் என அழைக்கப்படுகிறது.

பாதுகாத்தல்
-----------

முழுத் தேங்காய் ஆறு மாதம் வரையில் கெட்டுப் போகாமல் இருக்கும். உடைத்தத் தேங்காப்பூவை அறை வெப்பநிலையில் நீண்ட காலம் வைத்திருக்க முடியாது. இது விரைவில் பழுதடையக் கூடியது. இதனால், வீடுகளிலும், உணவகங்களிலும் தேங்காய்களைத் தேவைப்படும்போது துருவி உடனேயே பயன்படுத்துவர். குளிர்பதனப் பெட்டியில் இறுக மூடி வைப்பதன் மூலம் ஒரு கிழமை வரை இது கெடாமல் பாதுகாக்க முடியும். எனினும், உறை பெட்டியில் (freezer) வைத்துப் பாதுகாத்தால் ஆறு மாதங்கள் வரை தேங்காய்ப் பூவையும் பழுதடையாமல் வைத்திருக்கலாம். இதனால், தற்காலத்தில் துருவிய தேங்காய்ப்பூவும் சில கடைகளில் விற்பனைக்கு உண்டு. இதைவிட தேங்காய்ப்பூவைக் காயவைத்தும் நீண்ட நாட்களுக்கு வைத்திருக்க முடியும்.

தேங்காய் துருவுவதற்கான கருவிகள்
-------------------------------

தேங்காய் துருவுவதற்குப் பல வகையான கருவிகள் பயன்படுகின்றன. இவற்றுள் சிறிய அளவில் தேங்காய் துருவுவதற்கு உகந்த எளிமையான கருவிகள் முதல் பெருமளவில் தேங்காய் துருவுவதற்குரிய மின்சாரத்தால் இயங்கும் இயந்திரங்கள் வரை உள்ளன.

தேங்காய்ப்பூ அல்லது பால் பயன்படுத்தும் உணவுகள்
----------------------------------------------

* பிட்டு
* தேங்காய் சட்னி
* அவியல்
* பால் சொதி
* குழம்பு வகைகள்
* பால் அப்பம்
* தொதல்
* தேங்காய் விசுக்கோத்து

இவற்றையும் பார்க்கவும்
----------------------

* தென்னை
* தேங்காய் எண்ணெய்
* சமையல்

குறிப்புக்கள்
-------------

1. ↑  Kitchen Dictionary: coconut - food.com
2. ↑  Kitchen Dictionary: coconut milk or cream - food.com
3. ↑  Kitchen Dictionary: coconut - food.com

உசாத்துணைகள்
------------

* food.com
**வேலணைத் தீவு** (*Velanai Island*) இலங்கையின் யாழ்ப்பாண மாவட்டத்தின் தென் மேற்குப் பகுதியில் அமைந்துள்ள சப்த தீவுகளில் பெரிய தீவு ஆகும். ஒல்லாந்தர் காலத்தில் இதற்கு **லைடன் தீவு** (*Leiden Island*) எனப் பெயர் வழங்கியது.

பெயர்க்காரணம்
-------------

கி.பி. 1658 முதல் கி.பி. 1796 வரை யாழ்ப்பாணத்தை ஆண்ட ஒல்லாந்தர் யாழ்ப்பாணக் குடாநாட்டை அண்டியிருந்த தீவுகள் ஏழுக்கும் ஒல்லாந்து நாட்டின் முக்கிய நகரங்களின் பெயர்களை இட்டார்கள். இவற்றில் தெற்கு ஒல்லாந்தில் உள்ள *லெய்டன்* (யாழ்ப்பாணத்தில் இப்பெயரை *லைடன்* என்றே உச்சரிப்பது வழக்கம்) நகரத்தின் பெயர் இத் தீவுக்கு வழங்கப்பட்டது.

முக்கிய ஊர்கள்
--------------

வேலணைத்தீவு அமைவிடம்
இங்கு பத்து கிராமங்கள் உண்டு, அவை பின்வருமாறு:

1. சுருவில்
2. நாரந்தனை
3. கரம்பொன்
4. ஊர்காவற்றுறை (காவலூர்)
5. பருத்தியடைப்பு
6. புளியங்கூடல்
7. சரவணை
8. வேலணை
9. அல்லைப்பிட்டி
10. மண்கும்பான்

இவற்றுள் ஊர்காவற்றுறை (காவலூர்) பிரித்தானியர் ஆட்சிக்கு முற்பட்ட காலத்தில் வடக்கு இலங்கையில் முக்கியத்துவம் பெற்றிருந்த துறை முகங்களில் ஒன்றாகும்.

### லைடன் தீவின் கிராமங்களைப் பற்றியொரு பாடல் தொகுதி

வேலணைத்தீவு
ஊர்காவர்றுறை, கரம்பன், சுருவில்
உற்றநற் புளியங்குடல் நாரந்தனை
பேர்மிகு சரவணை, வேலனை மண்கும்பான்
பெருமை சொல் மண்டைத்தாவல் லைப் பிட்டி
சேர்ந்தே லைடன் தீவெனும் நிலமாம்.
(கவிஞர் சக்தி அ. பால. ஐயா)

அமைவிடமும், போக்குவரத்துத் தொடர்புகளும்
---------------------------------------

வேலணைத்தீவின் நேர் வடக்கே அமைந்துள்ளது காரைநகர் என்று பொதுவாக அழைக்கப்படும் காரைதீவு. தென் மேற்குத் திசையில் புங்குடுதீவும், தென் கிழக்குத் திசையில் மண்டைதீவும் அமைந்துள்ளன. மண்டைதீவு யாழ்ப்பாண நகரத்துக்கும் வேலணைத்தீவுக்கும் இடையில் உள்ளது. வேலணைத்தீவு பண்ணை கடல் வழிச் சாலையினால், மண்டைதீவுக்கு ஊடாக யாழ்ப்பாண நகருடன் இணைக்கப்பட்டுள்ளது. புங்குடுதீவு, காரைதீவு என்பவற்றை இத் தீவுடன் இணைக்கும் கடல் வழிச் சாலைகளும் உண்டு.

இவற்றையும் பார்க்க
------------------

* வேலணை பிரதேச செயலாளர் பிரிவு

உசாத்துணைகள்
------------

* கா. சிவத்தம்பி, *யாழ்ப்பாணம்: சமூகம், பண்பாடு, கருத்துநிலை*. கொழும்பு: குமரன் புத்தக நிலையம், (2000).
* சதாசிவம் சேவியர், *சப்த தீவு*. சென்னை: ஏஷியன் அச்சகம்,(1997).
* செந்தி செல்லையா (தொகுத்த.). (2001). *பிறந்த மண்ணில் பெற்ற சுகந்தம்*. சென்னை: மணிமோகலை பிரசுரம்.
* சு. சிவநாயகமூர்த்தி, *நெடுந்தீவு மக்களும் வரலாறும்*. ரொறன்ரோ, கனடா,(2003).
* இ. பாலசுந்தரம், *இடப்பெயர் ஆய்வு: யாழ்ப்பாண மாவட்டம்*. ரொறன்ரோ: தமிழர் செந்தாமரை,(2002).

வெளி இணைப்புகள்
---------------

* Amnesty International condemns killings of civilians பரணிடப்பட்டது 2007-03-13 at the வந்தவழி இயந்திரம்
இப்பூங்காவிலுள்ள கள்ளி (பேரினம்) (*Euphorbia cooperi*)
**தேசிய தாவரவியல் பூங்கா, சிம்பாப்வே** (*National Botanic Garden of Zimbabwe*) என்ற தாவரவியல் பூங்கா சிம்பாப்வே நாட்டின் நகரமான ஹராரேவிலிருந்து, தெற்குப் பக்கத்தில் 4 கி.மீ. தொலைவில் அமைந்துள்ளது. இந்நகரத்தின் நடுவே அலெக்சாண்ட்ரா பூங்காவுள்ளது. இத்துடன் உலர் தாவரக இல்லங்கள் உள்ளன. இவையே சிம்பாப்வேயின் உலர் தாவரகங்கள் ஆகும். இப்பூங்கா ஏறத்தாழ ஏழு சதுர கிலோ மீட்டர்கள் பரப்பளவு உள்ளது. 1902 ஆம் ஆண்டு தொடக்கத்தில் இது பொழுது போக்கு பூங்காவாகத் தொடங்கப்பட்டது. 1962 ஆம் ஆண்டு, பேராசிரியர் அய்ராம் வைல்டு (Prof. Hiram Wild) பரிந்துரையால் இது தேசியா பூங்காவாக மாற்றப்பட்டது. இப்பூங்காவின் பாதிக்கு மேலான  இடத்தில், இந்நாட்டின் 750 தாவர இனங்கள் பாதுகாக்கப்படுகின்றன. மீதமுள்ள இடத்தில் ஆப்பிரிக்கக் கண்ட நாடுகளில் இருந்தும், தென் அமெரிக்கா, இந்தியா, ஆத்திரேலியா,  தொலை கிழக்கு பகுதிகளில் இருந்தும் அருகியத் தாவரங்கள் வளர்க்கப்படுகின்றன. இவற்றிற்கான 90% வேறுபட்ட சூழ்நிலை வாழ்விடகள், இந்நாட்டில் காணப்படுகின்றன. பேராசிரியர் அய்ராம் வைல்டு, உலர் தாவரகத்தின் காப்பாளர் (curator) 1961/1962 ஆக , சுவிட்சர்லாந்து நாட்டவரான,  டோம் மியல்லரை நியமித்தார். அப்பொழுது இந்த உலர் தாவரகம் பழைய கட்டிடத்தில் இருந்தது. 1967 ஆம் ஆண்டு இது தேசிய பூங்காவிற்கு மாற்றப்பட்டது.

1. ↑
2. ↑  "National Botanic Gardens | Harare, Zimbabwe Attractions". *Lonely Planet* (in ஆங்கிலம்). பார்க்கப்பட்ட நாள் 31 மார்ச்சு 2024.
ஐக்கிய நாடுகளின் பொதுச்சபை 2013 ஆம் ஆண்டை **நீர்க் கூட்டுறவுக்கான அனைத்துலக ஆண்டு** என அறிவித்துள்ளது. நீர் சூழியல் ஒருமைப்பாடு, வறுமை, பசி ஆகியவற்றின் ஒழிப்பு என்பவற்றை உள்ளடக்கிய பேண்தகு வளர்ச்சிக்கு இன்றியமையாதது என்றும், மனித நலத்துக்கும், நல்வாழ்வுக்கும் அடிப்படையானது என்றும், ஆயிரவாண்டு வளர்ச்சி இலக்குகளை அடைவதற்கு அவசியமானது என்றும் இதற்கான தீர்மானத்தில் சுட்டிக்காட்டப்பட்டுள்ளது.

பின்னணி
-------

நீர்க் கூட்டுறவு தொடர்பான முன்முயற்சி தாசிக்கிசுத்தான் குடியரசின் சனாதிபதி திரு. எமோமலி ரகுமோனால் எடுக்கப்பட்டது. 2009 ஆம் ஆண்டில் இசுத்தான்புல்லில் இடம்பெற்ற ஐந்தாவது உலக நீர் மன்றத்தில் இதனை அறிவித்தார். இதன் முதல் வரைவு, பொதுச் சபையின் நீர் தொடர்பான முன்னைய தீர்மானங்களின் அடிப்படையிலும், "வாழ்க்கைக்கு நீர்" என்னும் பத்தாண்டுச் செயல்திட்டம் (2005 - 2015) நிறைவேற்றப்படுவது தொடர்பிலான இடைக்கால ஆய்வுக்காக இடம்பெற்ற உயர்மட்ட அனைத்துலக மாநாட்டில் எடுக்கப்பட்ட தீர்மானத்தின் அடிப்படையிலும் விரிவாக்கப்பட்டது. ஐக்கிய நாடுகள் பொதுச் சபையில் தாசிக்கிசுத்தானுடன், ஆப்கானிசுத்தான், ஆர்மீனியா, ஆசுத்திரேலியா, பகரேன், பொலீவியா, சிலி, கொசுத்தாரிக்கா, கபொன், ஒன்டூராசு, ஈராக், கசாக்கிசுத்தான், மடகாசுக்கர், மங்கோலியா, நேபாளம், பாகிசுத்தான், ரசியா, தாய்லாந்து, உக்ரேன் ஆகிய நாடுகள் கூட்டாக முன்மொழிந்திருந்தன.

இவற்றையும் பார்க்கவும்
----------------------

* ஐக்கிய நாடுகள் கடைப்பிடிப்புக்கள் - அனைத்துலக ஆண்டு
**அமினா பேகம்** *(Amina Begum)* வங்காளத்தின் நவாப் குடும்பத்தைச் சேர்ந்த ஓர் வங்காள பிரபு ஆவார். மேலும் இவர் வங்காளத்தின் கடைசி சுதந்திரமான நவாபான நவாப் சிராச் உத் தவ்லாவின் தாயார் ஆவார்.

ஆரம்ப கால வாழ்க்கை
------------------

அமினா வங்காளத்தின் நவாப் நவாப் அலிவர்டி கானின் இளைய மகள். இவர் ஜைனுதீன் அகமது கானை மணந்தார். இவர்களுக்கு மிர்சா மெகதி இக்ரம் உத்-தவ்லா மற்றும் சிராச் உத்- தவ்லா என்ற இரண்டு மகன்கள் உள்ளனர். இவரது கணவர் ஜைனுதீன் அஹ்மத் கான் பாட்னாவின் நாயப் நாஜிம் (கவர்னர்) ஆக அவரது தந்தை வங்காளத்தின் நவாப் அவர்களால் நியமிக்கப்பட்டார்.

தொழில்
------

ஆப்கானிய கிளர்ச்சியாளர்களால் அமினா கணவன் கொல்லப்பட்டதற்கு பின்னர் சிறை பிடிக்கப்பட்டார். இவர் தனது இரண்டு மகன்களுடன் சிறை பிடிக்கப்பட்டார். ஆப்கானியர்களுக்கு எதிரான பயணத்திற்கு தலைமை தாங்கிய வங்காளத்தின் நவாப் அலிவர்டி கான் அவர்களால் அமினா மீட்கப்பட்டார். இவரது மகன் சிராஜ் வங்காளத்தின் நவாப் ஆவார். பிளாசி போரில் இவரது மகன் பிரித்தானிய கிழக்கிந்திய கம்பெனி மற்றும் அவர்களது கூட்டாளியான மிர் ஜாஃபர் ஆகியோரால் தோற்கடிக்கப்பட்ட பின்னர் இவர் தனது தாய், சகோதரி மற்றும் மருமகள் உள்ளிட்ட அவரது குடும்ப உறுப்பினர்களுடன் சிறையில் அடைக்கப்பட்டார். சிறைபிடிக்கப்பட்டவர்கள் 1758 இல் முர்ஸிதாபாத்தில் இருந்து டாக்காவுக்கு (பின்னர் ஜஹாங்கிர்நகர் என்று அழைக்கப்பட்டனர்) நாடுகடத்தப்பட்டு ஜின்ஜிரா அரண்மனையில் அடைத்து வைக்கப்பட்டனர்.

இறப்பு
------

மிர் ஜாபரின் மகன் மீரான் இவர்களை விடுவிக்க உத்தரவிட்டு 1760 இல் முர்ஸிதாபாத்திற்கு திரும்ப அழைத்தார். மீரனின் உத்தரவின் பேரில் டாக்காவிலிருந்து படகில் சென்று கொண்டிருந்தபோது, அமினா பேகம் படகு மூழ்கியதில் இறந்தார். முர்ஸிதாபாத்தின் கோஷ்பாக்கில் இவரது குடும்பத்தினருடன் அடக்கம் செய்யப்பட்டார்.

குறிப்புகள்
-----------

1. ↑  Khan, Abdul Majed (2007) (in en). *The Transition in Bengal, 1756-75: A Study of Saiyid Muhammad Reza Khan*. Cambridge University Press. பக். 20. பன்னாட்டுத் தரப்புத்தக எண்:9780521049825. .
2. ↑  Karim, KM. "Amina Begum". *en.banglapedia.org* (in ஆங்கிலம்). Banglapedia. பார்க்கப்பட்ட நாள் 6 November 2017.
3. ↑  Chaudhury, Sushil (2016) (in en). *Trade, Politics and Society: The Indian Milieu in the Early Modern Era*. Taylor & Francis. பக். 252. பன்னாட்டுத் தரப்புத்தக எண்:9781351997287.. பார்த்த நாள்: 6 November 2017.
4. 1 2  Karim, KM. "Amina Begum". *en.banglapedia.org* (in ஆங்கிலம்). Banglapedia. பார்க்கப்பட்ட நாள் 6 November 2017.
5. ↑  "Jinjira Palace: A tale lost in time". *Prothom Alo* (in ஆங்கிலம்). Archived from the original on 7 November 2017. பார்க்கப்பட்ட நாள் 6 November 2017.
6. ↑  Sengupta, Nitish K. (in en). *Land of Two Rivers: A History of Bengal from the Mahabharata to Mujib*. Penguin Books India.. பார்த்த நாள்: 6 November 2017.
7. ↑  "The Tombs of Murshidabad". *The Daily Star* (in ஆங்கிலம்). 8 March 2008. பார்க்கப்பட்ட நாள் 6 November 2017.
**ஆன்ஸ் ஜபேர் (Ons Jabeur**  பிறப்பு 28 ஆகத்து 1994) என்பவர் ஒரு துனிசிய தொழில்முறை டென்னிசு வீராங்கனை ஆவார். 27 சூன் 2022 அன்று தன் மகளிர் டென்னிசு சங்கத்தின் (மடெச) உலகின் உயர் தரவரிசைப் பட்டியலில் இரண்டாவது இடத்தைப் பெற்றார். ஜபேர் தற்போது துனிசியாவில் முதல் இடத்திலும், மகளிர் டென்னிசு சங்கம் மற்றும் ஏடிபி தரவரிசையில் வரலாற்றில் மிக உயர்ந்த தரவரிசையில் உள்ள ஆப்பிரிக்க மற்றும் அரபு டென்னிஸ் வீராங்கனை ஆவார். இவர் மகளிர் டென்னிசு சங்க சுற்றுப்பயணத்தில் ஐந்து ஒற்றையர் பட்டங்களையும், ஐ.டி.எப் சர்க்யூட்டில் பதினொரு ஒற்றையர் பட்டங்களையும் ஒரு இரட்டையர் பட்டத்தையும் வென்றுள்ளார். ஜபேர் 2022 மற்றும் 2023 இல் விம்பிள்டன் மற்றும் 2022 இல் யூ.எசு. ஓபனில் இரண்டாம் இடத்தைப் பிடித்தார். பெருவெற்றித் தொடரின் ஒற்றையர் இறுதிப் போட்டியில் பங்கேற்ற முதல் ஆப்பிரிக்க மற்றும் அரபு பெண்மணி இவர் ஆவார்.

ஜபேருக்கு டென்னிஸ் விளையாட்டில் ஆர்வம் உள்ளதை அவருக்கு மூன்று வயது இருக்கும்போது அவரது தாயார் கண்டறிந்தார். 2010 மற்றும் 2011 ஆம் ஆண்டு பிரெஞ்ச் ஓபனில் இரண்டு ஜூனியர் மேஜர் பெண்கள் ஒற்றையர் இறுதிப் போட்டிகளை எட்டினார். 1964 முதல் ஜூனியர் மேஜரை வென்ற முதல் ஆப்பிரிக்க அல்லது அரேபியர் என்ற பெருமையைப் பெற்றார். ஏறக்குறைய பத்தாண்டுகள் முதன்மையாக ஐ.டி.எப் அளவில் விளையாடிய பிறகு, இவர் 2017 இல் மகளிர் டென்னீசு சங்கத்தின் பயணத் தொடரில் தொடர்ந்து போட்டியிடத் தொடங்கினார். இவர் 2019 ஆம் ஆண்டின் சிறந்த அரபு பெண் விருதைப் பெற்றார். 2020 ஆத்திரேலிய ஓபனில், ஜபேர் பெரிய காலிறுதியை எட்டிய முதல் அரபு பெண்மணி என்ற சாதனையைப் படைத்தார். இந்த சாதனையை இவர் 2021 விம்பிள்டன் சாம்பியன்ஷிப்பில் மீண்டும் நிகழ்த்தினார். 2021 பர்மிங்காம் கிளாசிக்கில் மகளிர் டென்னீசு சங்கத்தின் போட்டிப் பயணத்தின் பட்டத்தை வென்ற முதல் அரபு பெண்மணி என்ற பெருமையையும் பெற்றார். ஜபீர் 2022 மாட்ரிட் ஓபன், மகளிர் டென்னீசு சங்கத்தின் 1000 நிகழ்வை வென்றார், இது அவரது மிகப்பெரிய பட்டமாகும், இந்த நிலையில் வெற்றி பெற்ற முதல் பெண் துனிசிய மற்றும் அரேபிய வீராங்கனை ஆனார். இவரது சாதனைகள் ஆப்பிரிக்க கண்டம் முழுவதும் டென்னிசின் தன்விவரக்குறிப்பை உயர்த்திய பெருமைக்குரியவை.

குறிப்பு
--------

1. ↑  /ˈɒnz ʒəˈbɜːr/; அரபு மொழி: أُنْس جَابِر‎, romanized: *ʾUns Jābir*, பலுக்கல் [ˈuns dʒaːbir] (கேட்கⓘ)

மேற்கோள்கள்
-----------

1. ↑  Ons Jabeur
டத்தோ ஸ்ரீ **ஆர்.எஸ். தனேந்திரன்** (ஆங்கிலம்; *R.S. Thanenthiran*; மலாய்: *R.S. Thanenthiran*; சீனம்: R.S. 他恩提兰; (பிறப்பு: 4 சூலை 1963) என்பவர் ஒரு மலேசிய இந்திய அரசியல்வாதி மற்றும் ஒரு தொழிலதிபர் ஆகும்.

இவர் மலேசிய மக்கள் சக்தி கட்சியின் (*Malaysia Makkal Sakti Party*) நிறுவனர் மற்றும் தற்போதைய தலைவரும் ஆவார்.

பொது
----

தனேந்திரன் 1963-ஆம் ஆண்டு சூலை 4-ஆம் தேதி கெடாவில் உள்ள சுங்கை பட்டாணியில் (*Sungai Petani*) பிறந்தார். 1990-ஆம் ஆண்டு, அவர் வாணி மணியம் (*Vaney Maniam*) என்பவரை மணந்தார். இவர்களுக்கு மூன்று பிள்ளைகள் உள்ளனர்.

கெடா பத்து பெக்காக்கா தேசியப் பள்ளியில் (*SK Batu Pekaka*) தன் தொடக்கக் கல்வியைப் பெற்ற இவர், பின்னர் தன் உயர்நிலைக் கல்வியை பத்து பெக்காக்கா உயர்நிலைப் பள்ளியில் (*SMK Kuala Ketil*) மெற்கொண்டார். பின்னர் ஈப்போ உலுகிந்தா ஆசிரியர்ப் பயிற்சிக் கல்லூரியில் (*Maktab Perguruan, Ulu Kinta, Ipoh*) தம் ஆசிரியர்ப் பயிற்சியைப் பெற்றார்.

அரசியலுக்கு வருவதற்கு முன்பு தனேந்திரன், சில ஆண்டுகள் ஓர் ஆசிரியராகப் பணியாற்றினார்.

### தனேந்திரன் கோரிக்கை

தனேந்திரன் அவர்களின் கொள்கைப்பாடும்; மற்றும் மலேசிய மக்கள் சக்தி கட்சியின் முக்கிய சித்தாந்தமும்; மலேசிய இந்தியர்களின் கல்வி நிலையை மேம்படுத்துவதாகும்.

மலேசியாவில் உள்ள இந்திய அரசியல் தலைவர்கள் குறைந்தபட்சம் ஒரு தமிழ்ப்பள்ளியைத் தத்தெடுக்க வேண்டும் என்று தனேந்திரன் ஒரு கோரிக்கையை முன்வைத்துள்ளார்.

தேர்தல் முடிவுகள்
-----------------

2022-ஆம் ஆண்டு மலேசியப் பொதுத் தேர்தலில் நிபோங் திபால் மக்களவை தொகுதியில் ஆர்.எஸ். தனேந்திரன் போட்டியிட்டு தோல்வி அடைந்தார்.

தனேந்திரனுக்கு **10,660** வாக்குகள் கிடைத்தன. பாக்காத்தான் கூட்டணியின் மக்கள் நீதிக் கட்சி வேட்பாளர் பாட்லினா சீடேக் (*Fadhlina Sidek*) என்பவருக்கு **42,188** வாக்குகள் கிடைத்தன.

**மலேசிய நாடாளுமன்றம்**| ஆண்டு | தொகுதி |  | வாக்குகள் | % | எதிரணி | வாக்குகள் | % | மொத்தவாக்குகள் | பெரும்பான்மை | வாக்குகள் % |
| --- | --- | --- | --- | --- | --- | --- | --- | --- | --- | --- |
| **2022** | **P047 நிபோங் திபால்** |  | **தனேந்திரன் ராமன்குட்டி**(*Thanenthiran Ramankutty*) (மக்கள் சக்தி கட்சி) | **10,660** | **13.44%** |  | **பாட்லினா சீடேக்**(*Fadhlina Sidek*) (**பி.கே.ஆர்**) | **42,188** | **53.20%** | 79,308 | 16,293 | 79.26% |
|  | மன்சோர் ஒசுமான்(*Mansor Othman*) (பெர்சத்து) | 25,895 | 32.65% |
|  | கோ கெங் உவாட்(*Goh Kheng Huat*) (சுயேச்சை) | 565 | 0.71% |

மேற்கோள்கள்
-----------

1. ↑  Loh, Makkal Sakti website (10 October 2009). "President of Malaysia Makkal Sakti Party Datuk R.S. Thanenthiran". *Makkal Sakthi Party*. பார்க்கப்பட்ட நாள் 30 April 2015.
2. ↑  "Presiden Parti Makkal Sakti Malaysia". பார்க்கப்பட்ட நாள் 15 June 2023.
3. ↑  HJane Tan, Ng Sii Hooi (24 July 2013). "Adopt Tamil schools, political leaders urged". *The Star (Malaysia)*.. பார்த்த நாள்: 21 July 2011.

மேலும் காண்க
------------

* மலேசிய மக்கள் சக்தி கட்சி
* இண்ட்ராப்
* பாரிசான் நேசனல்
* சுங்கை பட்டாணி
* மலேசிய இந்தியர்

வெளி இணைப்புகள்
---------------

* முகநூலில் ஆர். எஸ். தனேந்திரன்
தெமாசிக் 14வது நூற்றாண்டிலேயே பிரசித்திப் பெற்ற ஒரு துறைமுகமாக விளங்கியது. மஹாபாகிட் வல்லரசின் ஆட்சியிலும் மலாக்கா சுல்தானிய ஆட்சியின் வர்த்தக மையமாக இருந்தது அன்றைய சிங்கப்பூர். கடல்வழி வர்த்தகத்துக்குப் பொருத்தமான இதன் அமைப்பைப் பயன்படுத்திய டச்சுக்காரர்களையும் போர்ச்சுகீசியர்களையும் விரட்டிவிட எண்ணிய பிரிட்டிஷ் தனது ஆதிக்கத்தை உறுதிபடுத்தியது. 

1819ஆம் ஆண்டில் சர் ஸடாம்போர்ட் ராபிள்ஸ் ஆளுநராக சிங்கப்பூர் வந்தடைந்தார். இங்கு துறைமுகப்பட்டினம் அமைப்பதால் சீனா மற்றும் மலாக்கா நீரிணை வர்த்தகத்தைப் பிடித்துவிடலாம் என்று கருதி சிங்கப்பூரில் பிரிட்டிஷ் கிழக்கிந்திய கம்பெனியின் தளம் அமைக்கப்பட்டது.

வரலாறு
------

**சிங்கப்பூர் காலனி** (*Colony of Singapore*) 1946ஆம் ஆண்டிலிருந்து 1963ஆம் ஆண்டுவரை சிங்கப்பூர் மலேசியாவுடன் இணைந்திருந்தது. இரண்டாம் உலகப் போர் காலத்தில் ஜப்பானின் ஆதிக்கத்தில் இருந்த அது, ஜப்பான் இறுதியில் ‘ஆலாய்ட்ஸ் ‘இடம் சரணடைந்தபோது, 1945ஆம் ஆண்டில் மீண்டும் பிரிட்டிஷ் ஆட்சிக்குட்படுத்தப்பட்டது. 

1946இல் ஸ்ட்ரெய்ட்ஸ் குழுமங்கள் களைந்தது. சிங்கப்பூரும் கோகோஸ்-கீலிங்கும் கிரிஸ்துமஸ்  தீவும் ஒரு தனி ஆட்சியை உருவாக்கின. அந்த மன்னராட்சி- உள்ளூர் தன்னாட்சி முறை (partial internal self-governance) சுதந்திரம் கிடைக்கும் வரை பிரிட்டிஷ்  ஆட்சியின் அதிகாரத்துக்கு உட்பட்டிருந்தது.

### இரண்டாம் உல்கப் போர்

ஜப்பான் சரணடைந்த பின்பு பிரிட்டிஷ் சிங்கப்பூருக்குப் பொறுப்பு வகிக்காததால் சிங்கப்பூரர்களிடையே பெருங் குழப்பம் ஏற்பட்டது. பல திருட்டு, கொலை, பழி வாங்குதல் போன்ற குற்றச் சம்பவங்கள் நாடு முழுவதும் பரவின. செப்டம்பர் 1945இல் பிரிட்டிஷ் படை மீண்டும் சிங்கப்பூருக்குத் திரும்பி வந்தது. ஆயிரக்கணக்கான சிங்கப்பூரர்கள் சாலைகளில் நின்று உற்சாகத்துடன் வரவேற்றனர். செப்டம்பர் 1945 முதல் மார்ச் 1946 வரை சிங்கப்பூர், பிரிட்டிஷ் இராணுவத்தால் ஆளப்பட்டது.

ஆனால், உணவு-அரிசித் தட்டுப்பாடு ஏற்பட்டது. இது சில நோய்களுக்கு வழிவகுத்தது. வேலை வாய்ப்புகள் இல்லை. உணவு விலைகள் கூடின. இதனால் மக்கள் வேலை நிறுத்தங்களில் ஈடுபட்டனர். காலம் செல்ல செல்ல பிரிட்டிஷாரின் செல்வாக்குக் குறைய ஆரம்பித்தது. மக்கள் நம்பிக்கை இழந்தனர் 1949-1959 வரை பீரீட்டிஷ் கிரௌன் காலினியாகவும் அதன்பிறகு தீபகற்ப மலேசியாவுடனும் இருந்த சிங்கப்பூர் 1963-இல் சுதந்திரம் பெற்றது.

மேற்கோள்கள்
-----------

மேலும் காண்க
------------

| * பா
* உ
* தொ
 பிரித்தானிய மலாயாவின் முடியாட்சி பகுதிகள் |
| --- |
| மலாயா | 
* நீரிணை குடியேற்றங்கள் (1826–1946)
* மலாயா கூட்டமைப்பில் சேரா மாநிலங்கள் (1885–1946)
* மலாயா கூட்டமைப்பு மாநிலங்கள் (1895–1946)
* மலாயா ஒன்றியம் (1946–1948)
* மலாக்காவில் பிரித்தானிய முடியாட்சி (1946–1957)
* பினாங்கில் பிரித்தானிய முடியாட்சி (1946–1957)
* சிங்கப்பூரில் பிரித்தானிய முடியாட்சி (1946–1963)
* மலாயா கூட்டமைப்பு (1948–1957)

 |  |
| Borneo | 
* சரவாக் இராச்சியம் (1841–1946)
* லபுவான் பிரித்தானிய முடியாட்சி (1848–1946)
* வடக்கு போர்னியோ (1882–1946)
* புரூணை (1888–1984)
* சரவாக்கில் பிரித்தானிய முடியாட்சி (1946–1963)
* வடக்கு போர்னியோவில் பிரித்தானிய முடியாட்சி (1946–1963)

 |
அருச்சுன் முண்டா.
**அருச்சுன் முண்டா**  (Arjun Munda) (பிறப்பு சனவரி 5, 1968) இந்திய மாநிலம் சார்க்கண்டின் முன்னாள் முதலமைச்சரும் பாரதிய ஜனதா கட்சித் தலைவரும் ஆவார்.

அரசியல் வாழ்வு
--------------

முண்டாவின் அரசியல் பிரவேசம் 1980களில் பீகாரின் தென்பகுதியில் அமைந்திருந்த மலைவாழ் மக்கள் மிகுந்த சார்க்கண்ட்டை தனி மாநிலமாக பிரிக்கக் கோரி நடந்த (**சார்க்கண்ட் முக்தி மோர்ச்சா**) "சார்க்கண்ட் விடுதலைப் போராட்டத்தில்" நிகழ்ந்தது. பழங்குடியினர் மற்றுமு பிற பிற்பட்ட மக்களின் நலனுக்காகப் பாடுபட்ட முண்டாவின் செல்வாக்கு படிப்படியாக வளர்ந்தது.1995ஆம் ஆண்டு பீகாரின் சட்டப்பேரவைக்கு கார்சுவான் தொகுதியிலிருந்து தேர்ந்தெடுக்கப்பட்டார். இந்தத் தொகுதியிலிருந்து தொடர்ந்து 2000 மற்றும் 2005ஆம் ஆண்டுகளில் தேர்ந்தெடுக்கப்பட்டார். 2000ஆம் ஆண்டு முதல் பாரதிய ஜனதா கட்சி சார்பில் போட்டியிடத் துவங்கினார்.

சார்க்கண்ட் 2000ஆம் ஆண்டு உருவானது. முதல் அரசின் முதல்வராக பாஜகவின் பாபுலால் மராண்டி பதவி ஏற்றார்.அவருடைய அமைச்சரவையில் சமூகநல அமைச்சராக முண்டா பணியாற்றினார். 2003ஆம் ஆண்டு அரசுக்கு ஆதரவு அளித்த பாஜக அல்லாத உறுப்பினர்கள் மராண்டியின் நீக்கத்தைக் கோரியதால், கட்சித் தலைமை பழங்குடியினரிடம் செல்வாக்கு மிகுந்த அருச்சுன் முண்டாவை முதலமைச்சராக்க பரிந்துரைத்தது. அதன்படி மார்ச்சு 18, 2003 அன்று சார்க்கண்ட் முதலமைச்சராகப் பொறுப்பேற்றார். ஆயினும் சட்டப்பேரவையில் சரியான பெரும்பான்மை அமையாததாலும் ஆளுநர் சயித் சிப்தே ராசியின் தலையீட்டாலும் மார்ச்சு 2,2005 அன்று முதல்வர் பதவியிலிருந்து விலகினார்.

பத்து நாட்கள் கழித்து, மார்ச்சு 12, 2005அன்று மீண்டும் முதல்வராக பொறுப்பேற்று மார்ச்சு 15,2005 அன்று சட்டப்பேரவையில் நம்பிக்கை வாக்கைப் பெற்றார்.இம்முறை அவரது அரசு பல சுயேட்சை உறுப்பினர்களின் ஆதரவில் நிலையற்று இருந்தது.இறுதியில் செப்டம்பர் 14,2006 அன்று அரசியல் காரணங்களுக்காக மீண்டும் பதவி விலகினார்.

தற்போது மத்திய அமைச்சராக 2019 முதல் உள்ளார்.

வெளியிணைப்புகள்
---------------

* Arjun Munda sworn in Jharkhand Chief Minister (The Hindu, 3/13/05) பரணிடப்பட்டது 2007-03-13 at the வந்தவழி இயந்திரம்

|  |  |  |
| --- | --- | --- |
| முன்னர்**பாபுலால் மராண்டி** | **சார்க்கண்ட் முதலமைச்சர்**18 மார்ச்சு 2003 – 2 மார்ச்சு 2005 | பின்னர்**சிபு சோரன்** |
| முன்னர்**சிபு சோரன்** | **சார்க்கண்ட் முதலமைச்சர்**12 மார்ச்சு 2005 – 8 செப்டம்பர் 2006 | பின்னர்**மது கோடா** |
| முன்னர்**குடியரசுத் தலைவர் ஆட்சி(1 சூன் 2010 - 10 செப்டம்பர் 2010)** | **சார்க்கண்ட் முதலமைச்சர்**11 செப்டம்பர் 2010– நடப்பு | பின்னர்**இற்றைய ஆட்சியாளர்** |

மேற்கோள்கள்
-----------


விக்கிமீடியா பொதுவகத்தில்,  
 ***அருச்சுன் முண்டா***   
என்பதில் ஊடகங்கள் உள்ளன.
**பிற்படுத்தப்பட்டோர்** , அநீதியான சமூக ஏற்றத் தாழ்வுகளினால் பொருளாதார, சமூக மற்றும் அரசியல் தளங்களில் வரலாற்று ரீதியாகப் பின்னடைந்த மக்கள் குழுக்களையே பிற்படுத்தப்பட்டோர் என்று அழைக்கிறோம். தலித் என்று அழைக்கப்படும் தாழ்த்தப்பட்ட சமூக மக்களை விட பிற்படுத்தப்பட்டோரின் பொருளாதார, சமூக மற்றும் அரசியல் நிலைமை சிறிது மேம்பட்டதாக இருந்தது. ஆனால் தாழ்த்தப்பட்ட சமூகத்தினரைப் போலவே பிற்படுத்தப்பட்ட பிரிவினரைச் சார்ந்தவர்களும் உழைக்கும் வர்க்கத்தைச் சார்ந்தவர்களாவார்கள். எடுத்துக்காட்டாக, 19-ஆம் மற்றும் 20-ஆம் நூற்றாண்டுகளில் தாழ்த்தப்பட்ட மக்கள் கொத்தடிமைப் பண்ணையாட்களாக உழன்ற பொழுது பிற்பட்ட பிரிவினைச் சேர்ந்தவர்கள் குத்தகை விவசாயிகளாகப் பணி புரிந்தனர் இப்படி எதுவும் இல்லை

தமிழ்நாட்டில் இட ஒதுக்கீடு
--------------------------

பிற்படுத்தப்பட்டோர் கல்வி மற்றும் பொருளாதாரத்தில் மேம்பாடு அடைய, தமிழ்நாடு அரசு கல்வி மற்றும் வேலை வாய்ப்புகளில் பிற்படுத்தப்பட்டவர்களுக்கு 26.5%ம், இசுலாலாமிய பிற்படுத்தப்பட்ட வகுப்பினருக்கு 3.5%ம், சீர்மரபினர் மற்றும் மிகவும் பிற்படுத்தப்பட்ட சமூகத்தவருக்கு 20%ம் இடஒதுக்கீடு வழங்கியுள்ளது.

இந்திய அரசின் இடஒதுக்கீடு
-------------------------

இந்திய அரசு மற்றும் இந்திய அரசின் பொதுத் துறை நிறுவன வேலை வாய்ப்புகளில் இதர பிற்படுத்தப்பட்ட வகுப்பினர்க்கு 27 விழுக்காடு இடஒதுக்கீடு வழங்கியுள்ளது.

இதனையும் காண்க
--------------

* கிரீமிலேயர்
* மிகவும் பிற்படுத்தப்பட்டோர்
* இதர பிற்படுத்தப்பட்ட வகுப்பினர்
* பட்டியல் சமூகத்தினரும் பட்டியல் பழங்குடியினரும்
* பொருளாதாரத்தில் நலிந்த பிரிவினர்
* முன்னேறிய வகுப்பினர்
* ஜம்மு காஷ்மீரில் இட ஒதுக்கீடு

மேற்கோள்கள்
-----------

1. ↑  தமிழ்நாட்டில் இடஒதுக்கீடு
2. ↑  "காப்பகப்படுத்தப்பட்ட நகல்" (PDF). Archived from the original (PDF) on 2016-09-25. பார்க்கப்பட்ட நாள் 2015-08-26.

வெளி இணைப்புகள்
---------------

* 1921-இல் நீதிக்கட்சி அறிவித்த இடஒதுக்கீடு
* தமிழ்நாட்டில் இட ஒதுக்கீடு வரலாறு - காணொலி 1 (தமிழில்)
* தமிழ்நாட்டில் இட ஒதுக்கீடு வரலாறு - காணொலி 2 (தமிழில்)
* தமிழ்நாட்டில் இட ஒதுக்கீடு வரலாறு - காணொலி 3 (தமிழில்)
* தமிழகத்தின் இட ஒதுக்கீடு முறை - காணொலி (தமிழில்)
* தமிழகத்தில் இடஒதுக்கீடு கடந்து வந்த பாதை - காணொலி (தமிழில்)
**அகதர் அதுஹைர்** ( Agather Atuhaire : பிறப்பு சுமார்1988) உகாண்டாவைச் சேர்ந்த வழக்கறிஞரும், மனித உரிமைகள் பாதுகாவலரும் மற்றும் சுயாதீனப் பத்திரிகையாளரும் ஆவார். இவர் ஊழல் மற்றும் தவறான நிர்வாகத்தை அம்பலப்படுத்தினார். இவரது இச்செயல் ஐரோப்பிய ஒன்றிய தூதர் மற்றும் அமெரிக்க வெளியுறவுத்துறை செயலாளரின் அங்கீகாரத்தைப் பெற்றது.

வாழ்க்கை
--------

அகதர் 1988 இல் மேற்கு உகாண்டாவின் சீமா மாவட்டத்தில் பிறந்தார். இவரது தந்தை மதுவுக்கு அடிமையானதால் இவருடைய குழந்தைப் பருவம் கடினமாக இருந்தது. மபராராவிலுள்ள் அலையன்சு பள்ளியில் உதவித்தொகைப் பெற்று தனது உயர்நிலைக் கல்வியை முடித்தார். பணப்பற்றாக்குறையால் சட்டப் படிப்பை மேற்கொள்வதற்கான தனது லட்சியத்தை இவரால் நிறைவேற்ற முடியவில்லை, அதனால் இவர் மேக்கரேர் பல்கலைக்கழகத்தில் ஊடகவியல் பயின்றார். 

ஜூன் 2022 இல், கிழக்கு மற்றும் ஆப்பிரிக்காவின் ஹார்ன் துணை பிராந்தியத்தில் மனித உரிமை பாதுகாவலர்களைப் பாதுகாத்து ஊக்குவிக்கும் நிறுவனமான டிஃபென்ட்டிஃபென்டர்ஸால் இவர் மனித உரிமைப் பாதுகாவலராக நியமிக்கப்பட்டார். 

 விருது பெற்றவர்கள்: (பின் வரிசை) அஜ்னா ஜூசிக், ரினா கோனோய், ஃபட்டூ பல்தே, ரபா எல் ஹேமர், பெனாஃப்ஷா யாகூபி, ஃபவ்சியா கரீம் ஃபிரோஸ், வோல்ஹா ஹர்புனோவா மற்றும் அதுஹைர். முன் வரிசையில் இருந்து இடது: ஃபரிபா பலூச், ஃபாத்திமா கொரோசோ, பெனாஃப்ஷா யாகூபி
2023 ஆம் ஆண்டில், உகாண்டாவிற்கான ஐரோப்பிய ஒன்றியத் தூதர் ஜான் சாடெக் மூலம் 2022 ஆம் ஆண்டிற்கான ஐரோப்பிய ஒன்றியத் மனித உரிமைகள் பாதுகாவலர் விருது இவருக்கு வழங்கப்பட்டது. சட்ட மேம்பாட்டு மையத்தில் இவரது சமீபத்திய பணியை சாடெக் அடையாளம் கண்டார், அங்கு மாணவர்கள் விவரிக்க முடியாதபடி படிப்புகளில் தோல்வியடைகிறார்கள் மற்றும் மேல்முறையீடுகள் அல்லது விசாரணைகள் இல்லை என்பதைக் கண்டறிந்தார். இதற்காக அகதர் அரசியல்வாதிகளான அனிதா அங் மற்றும் மத்தியாஸ் ம்புகா மற்றும் உள்ளூர் கழிவுநீர் நிறுவனத்துடன் போராடியுள்ளார்.  அனிதா அங் மற்றும் அவரது மனைவி இருவரும் பொதுப் பணத்தைப் பயன்படுத்தி விலையுயர்ந்த தானுந்துகளை வாங்கியதாக அகதர் வெளிப்படுத்தினார்.  இந்த ஊழலை அகதர் அம்பலப்படுத்தியதால் இவருக்கு அச்சுறுத்தல்கள் கொடுக்கப்பட்டன. 

மார்ச் 2024 இல் அமெரிக்க வெளியுறவுத்துறையால் வழங்கப்படும் சர்வதேச வீரதீர பெண் விருதுக்கு அங்கீகரிக்கப்பட்டார். அமெரிக்க வெளியுறவுத்துறை செயலர் ஆண்டனி பிளிங்கன் மற்றும் முதல் பெண்மணி ஜில் பிடன் ஆகியோர் 4 மார்ச் 2024 அன்று இந்த விருதை வழங்கினர்  விழாவிற்குப் பிறகு, விருது பெற்றவர்கள் மாநிலத் துறையின் *சர்வதேச பார்வையாளர்கள் தலைமைத்துவத் திட்டத்தில்* பங்கேற்க அழைக்கப்படுகிறார்கள், அங்கு அவர்கள் ஒருவரையொருவர் சந்திக்கிறார்கள். மேலும், அவர்களின் வேலையில் ஆர்வமுள்ள மற்றவர்களையும் சந்திக்கிறார்கள்.

மேற்கோள்கள்
-----------

1. 1 2 3  "Human Rights Defender of the month: Agather Atuhaire - DefendDefenders" (in அமெரிக்க ஆங்கிலம்). 2022-06-30. பார்க்கப்பட்ட நாள் 2024-03-10.
2. ↑  Independent, The (2023-05-04). "Agather Atuhaire bags EU's Human Rights Defender's Award". *The Independent Uganda* (in அமெரிக்க ஆங்கிலம்). பார்க்கப்பட்ட நாள் 2024-03-10.
3. ↑  "Journalist Agather Atuhaire Is EU Human Rights Defenders Award Winner - The Pearl Times" (in அமெரிக்க ஆங்கிலம்). 2023-05-05. பார்க்கப்பட்ட நாள் 2024-03-10.
4. ↑  "Africa: Uganda's Agather Atuhaire Wins International Women of Courage Award" (in en). .
5. ↑  "2024 International Women of Courage Award Recipients Announced". *United States Department of State* (in ஆங்கிலம்). பார்க்கப்பட்ட நாள் 2024-03-11.
**சுபத்ரா அதிகாரி** (*Subhadra Adhikari*) நேபாள நாட்டைச் சேர்ந்த ஒரு நடிகையாவார்.1947/1948-2019 ஆம் ஆண்டு காலத்தில் இவர் வாழ்ந்தார். திரை, சின்னத்திரை, மேடை நாடகங்களில் சுபத்ரா நடித்தார். ஒரு பாடகியாகவும் பாடல்கள் பாடினார். அறுபது ஆண்டுகளாக நீடித்த சுபத்ராவின் திரை வாழ்க்கையில் நூற்றுக்கும் மேற்பட்ட திரைப்படங்களிலும், மேடை நாடகங்கள் மற்றும் தொலைக்காட்சி நிகழ்ச்சிகள் பலவற்றிலும் நடித்தார். டம் மான்கோ பந்த் என்ற திரைப்படத்தில் முதன் முதலில் இவர் அறிமுகமானார். சினோ, கன்யாடன், பாசுதேவ், பசந்தி, முனா மதன், இசுவர்கா, சௌபாக்யா மற்றும் பேடோ முனிகோ பூல் போன்றவை சுபத்ரா தொடர்ந்து நடித்த சில படங்களாகும். திரைப்படத்தில் பணியாற்றியதற்காக சனாதிபதி பித்யா தேவி பண்டாரி அவர்கள் சலசித்ரா திர்கா சாதன சம்மான் விருதை வழங்கி சிறப்பித்தார். விருதானது ரூபாய் 351,111 ரொக்கப் பரிசு கொண்டதாகும்.

சுவாசப் பிரச்சினை காரணமாக சுபத்ரா அதிகாரி தனது 72 ஆவது வயதில் காட்மாண்டுவில் இறந்து போனார். இவருக்கு ஒரு மகனும் மகளும் உள்ளனர்.

மேற்கோள்கள்
-----------

1. ↑  "Veteran actress SubhadraAdhikari no more". *The Himalayan Times* (in அமெரிக்க ஆங்கிலம்). 2019-08-17. பார்க்கப்பட்ட நாள் 2020-08-17.
2. ↑  "रहिनन्वरिष्ठअभिनेत्रीसुभद्राअधिकारी". *ImageKhabar*. பார்க்கப்பட்ட நாள் 2019-11-08.
3. ↑  "अस्ताइन्अभिनेत्रीशुभद्राअधिकारी". *अस्ताइन्अभिनेत्रीशुभद्राअधिकारी* (in ஆங்கிலம்). பார்க்கப்பட்ட நாள் 2019-11-08.
4. ↑  "अभिनयकोउचाइमाचिनोगाड्नेभद्रसुभद्रा". *News of Nepal* (in ஆங்கிலம்). பார்க்கப்பட்ட நாள் 2019-11-08.
**லிம் குவான் எங்** (ஆங்கிலம்: Lim Guan Eng,
பிறப்பு: டிசம்பர் 8, 1960) பினாங்கு மாநிலத்தின் முன்னாள் முதலமைச்சர் மற்றும் மலேசியாவின் ஜனநாயக செயல் கட்சியின் (டிஏபி) தற்போதைய பொதுச் செயலாளர் ஆவார். இவர் பினாங்கு மாநிலத்தின் பட்டர்வொர்த் நகரின் நாடாளுமன்ற உறுப்பினர் ஆவார். இவர் பினாங்குத் தமிழர்கள் மத்தியில் மிக பிரபலம் ஆன முதலமைச்சர்.

அரசியல் வாழ்க்கை
----------------

அரசியலுக்கு வரும்முன் , லிம் ஒரு வங்கியில் கணக்காளராக இருந்தார். 1986 ஆம் ஆண்டு கோட்டா மலாக்கா நாடாளுமன்ற உறுப்பினராக தேர்ந்தெடுக்கப்பட்டார். அக்டோபர் 1987 இல், அவர் உள்நாட்டு பாதுகாப்பு சட்டத்தின் கீழ் கைது செய்யப்பட்டார். அவர் ஏப்ரல் 1989 இல், 12 மாதங்களுக்கு பிறகு விடுதலை செய்யப்பட்டார். பின்னர் 1990 மற்றும் 1995 பொதுத் தேர்தலில் மீண்டும் வெற்றி பெற்றார். இவர் கோட்டா மலாக்காவில் தொடர்ச்சியாக மூன்று முறை தேர்ந்தெடுக்கப்பட்ட முதல் நபர் ஆனார். அவர் மலாக்கா உயர்நிலை பள்ளி முன்னாள் மாணவரும் ஆவார். லிம், 1989 ஆம் ஆண்டு ஜனநாயக செயல் கட்சி இளைஞர் தலைவராக நியமிக்கப்பட்டார். 1995 ஆம் ஆண்டில், அவர் கட்சித் துணை பொதுச் செயலாளர்ராக தேர்ந்தெடுக்கப்பட்டார். பின்னர் அவர் 2004 ல் கட்சி பொதுச் செயலாளராகத் தேர்ந்தெடுக்கப்பட்டார்.

பினாங்கு முதலமைச்சர்
--------------------

2008 மலேசிய பொதுத் தேர்தலில், பாக்காத்தான் ராக்யாட்ட்டின் ஜனநாயக செயல் கட்சி 19 இடங்களையும், மக்கள் நீதிக் கட்சி 9 இடங்களையும், மலேசிய இஸ்லாமிய கட்சி 1 இடமும் வென்றன. ஜனநாயக செயல் கட்சி பெரிய வெற்றி பெற்று லிம் பினாங்கு முதலமைச்சராகத் தேர்ந்தெடுக்கப்பட்டார்.

தமிழரைத் துணை முதல்வர் ஆக்கியது
-------------------------------

பொறுப்பேற்ற முதல்வர் லிம், பினாங்குத் துணை முதல்வராக பேராசிரியர் இராமசாமி பழனிச்சாமியை நியமித்தார். மலேசிய அரசியல் வரலாற்றில் தமிழர் ஒருவர் மலேசிய மாநிலத் துணை முதல்வர் பதவி வகிப்பது இதுவே முதல் முறையாகும்.

மேற்கோள்கள்
-----------

1. ↑  "Lim Guan Eng's Biodata".
2. ↑  "Guan Eng calls for apology on Ops Lalang anniversary - See more at: http://blog.limkitsiang.com/2012/10/28/guan-eng-calls-for-apology-on-ops-lalang-anniversary/#sthash.N8zVTHFh.dpuf". `{{cite web}}`: External link in ``|title=`` (help)
3. ↑  "Penang State Assembly Election Result". Archived from the original on 2008-06-21. பார்க்கப்பட்ட நாள் 2014-03-04.

வெளி இணைப்புகள்
---------------

* Lim Guan Eng Biodata
* TheStar Article பரணிடப்பட்டது 2009-02-13 at the வந்தவழி இயந்திரம்
**தோனா சர்க்கார்** (*Dona Sarkar*) ஒரு மென்பொருள் பொறியாளர், எழுத்தாளர், பொதுப் பேச்சாளர் மற்றும் நாகரிக வணிகத்தின் உரிமையாளர் என பன்முகங்களுடன் அறியப்படுகிறார்.

இவர் மைக்ரோசாஃப்ட் அணுகலுக்கான தொழில்நுட்ப இயக்குநராக உள்ளார். முன்னதாக, மைக்ரோசாப்ட் நிறுவனத்தில் குறைந்த குறியீடு/குறியீடு அல்லாத மேம்பாட்டு தளமான பவர் பிளாட்ஃபார்ம்  அமைப்பிற்காக ஒரு வழக்கறிஞர் குழுவையும் வழிநடத்தினார். 2016 ஆம் ஆண்டு முதல் 2019 ஆம் ஆண்டு வரை இவர் வழிநடத்திய மைக்ரோசாப்ட் நிறுவனத்தில் விண்டோசு இன்சைடர் மென்பொருள் சோதனைக் குழுவின் முன்னாள் தலைவராகவும் இருந்தார்.

சர்க்கார் மிச்சிகன் பல்கலைக்கழகத்தில் பயின்றார், அங்கு இவர் கணினி அறிவியல் பாடத்தை பயின்றார்.

2016 ஆம் ஆண்டு சூன் மாதத்தில் , சர்க்கார் கேப் ஆல் என்பவருக்குப் பதிலாக விண்டோசு இன்சைடர் பொது சோதனைக் குழுவின் தலைவராக நியமிக்கப்பட்டார். கிழக்கு மற்றும் மேற்கு ஆப்பிரிக்கா போன்ற வளர்ந்து வரும் சந்தைகளில் வாடிக்கையாளர்களுடன் ஈடுபாட்டை அதிகரிப்பது இவரது மிகவும் குறிப்பிடத்தக்க திட்டங்களில் ஒன்றாகும். இவரும் இவரது குழுவும் நைச்சீரியா, கென்யா, உகாண்டா, தான்சானியா மற்றும் உருவாண்டாவில் உள்ள புது நிறுவன நிறுவனர்களுக்காக தொழில்முனைவோர் கடின துவக்க முகாம்களை உருவாக்கி, தொழில் தொடங்கும் மற்றும் வளர்ந்து வரும் தொழில் நுட்பத் தேவைகளை நன்கு புரிந்துகொண்டனர். மாடல் 47: என்ற கடின துவக்க முகாம் புத்தகத்தை இவர் இணைந்து எழுதியுள்ளார், இந்தத் திட்டத்தில் இவரது அனுபவங்களின் அடிப்படையில் இப்புத்தகம் ஒரு வகையான தொழில்முனைவோர் பைபிள் என கருதப்படுகிறது. .

தோனா சர்க்கார் ஒரு குறிப்பிடத்தக்க பொது பேச்சாளராக இயங்கினார். பணியிடத்தில் மன ஆரோக்கியம், எண்ணிம அணுகல், ஒருவரின் ஆறுதல் மண்டலத்திலிருந்து வெளியேறுதல் மற்றும் ஏமாற்று நோய்க்குறியை சமாளித்தல் போன்ற தலைப்புகளுக்கு இவர் பெயர் பெற்றவர். ஐக்கிய நாடுகள் சபை, உலகப் பொருளாதார மன்றம் உட்பட உலகம் முழுவதும் நூற்றுக்கணக்கான மேடைகளில் இவர் தோன்றி பேசியுள்ளார்.

2009 ஆம் ஆண்டில், தோனா , வாசிங்டனில் உள்ள சியாட்டிலில் உள்ள பிரிமா தோனா என்ற நெறிமுறையில் உருவாக்கப்பட்ட நவ நாகரிக ஆடை வடிவமைப்பு வரிசையைத் தொடங்கினார்.

மேற்கோள்கள்
-----------

1. ↑  Ho, Vanessa (1 June 2016). "Dona Sarkar". *Story Labs* (மைக்ரோசாப்ட்). .
2. 1 2  "She's an engineer, entrepreneur, fashionista and "Ninja Cat"". *www.cbsnews.com* (in அமெரிக்க ஆங்கிலம்). பார்க்கப்பட்ட நாள் 2019-11-29.
3. ↑  "Microsoft's Windows Insider chief Sarkar is moving to a new developer-relations role". *ZDNET.com*. Archived from the original on 2020-03-03.
4. ↑  Eran Megiddo, "Windows Insider leadership update", Microsoft Windows Blogs, October 7, 2019
5. ↑   *New Student Record, University of Michigan*. UM Libraries. .
6. ↑  Gupta, Ankit (3 June 2016). "Microsoft features Dona Sarkar, the new leader of Windows Insider Program". *The Windows Club*. TWCN Tech News. Archived from the original on 2016-06-08.
7. ↑  "Dona Sarkar: Testing Software and Advocating Customers". 12 March 2019. Archived from the original on 2009-03-18.
8. ↑  Preece, Caroline (2 June 2016). "Microsoft makes Dona Sarkar head of Windows 10 Insider Program". *IT Pro*. Dennis Publishing. Archived from the original on 2016-06-03.

புற இணைப்புகள்
--------------

* அதிகாரப்பூர்வ இணையதளம்
**ஆன் என்ரைட்** (Anne Enright) (பிறப்பு: 1962 , டப்லின் அயர்லாந்து) அயர்லாந்தைச் சேர்ந்த பெண் எழுத்தாளர். இவர் 2007 ஆம் ஆண்டுக்கான புக்கர் பரிசை வென்றா. இவர் பல கட்டுரைகளும், குறுங் கதைகளும், நான்கு புதினங்களும் ஒரு புதினமல்லாப் பொதுநூலும் எழுதியுள்ளார்.

ஆன் என்ரைட் கனடாவில் உள்ள பிரித்தானிய கொலம்பியா மாநிலத்தில் விக்டோரியாவில் உள்ள லெஸ்ட்டர் பியர்சன் யுனைட்டடு வோர்ல்டு காலேஜ் ஆவ் தெ பசிபிக் கல்வி நிறுவனத்தில் படித்து, பின்னர் டப்லினில் உள்ள டிரினிட்டி காலேஜ் டப்லினில் படித்தார். அதன் பின், ஈஸ்ட் ஆங்கிலியா பல்கலைக்கழகத்தில் முதுகலை பட்டம் பெற்றார். இவருடைய ஆசிரியர்களாக *ஆஞ்செலா கார்ட்டர்*, *மால்க்கம் பிராட்பரி* இருந்தனர்  ஆறு ஆண்டுகளாக டப்லினில் ரேடியோ டைலிவிஸ் ஐரியான் என்னும் தொலைக்காட்சிப் பிரிவில் நிகழ்ச்சி தயாரிப்பாளராகவும் இயக்குநராகவும் இருந்தார் 1993 ஆம் ஆண்டுமுதல் முழுநேர எழுத்தாளராக பணியாற்றத் தொடங்கினார்.

இவருடைய எழுத்துக்களும் கட்டுரைகளும் பல புகழ்பெற்ற ஆங்கில இதழ்களில் வெளியாகியுள்ளன. அவற்றுள் த நியூ யார்க்கர் (The New Yorker), த பாரிஸ் ரிவ்யூ (The Paris Review), மற்றும் கிராண்ட்டா (Granta) ஆகியன அடங்கும். இவை பின்னர் த போர்ட்டபில் வர்ஜின் என்னும் தொகுப்பாக 1991 ல் வெளியாகியது. இது ஐரிஷ் இலக்கியத்திற்கான ரூனி பரிசைப் பெற்றது  இவருடைய புதினங்கள்: *த விக் மை பாதர் வோர்* (*என் தந்தை அணிந்த பொய்முடி*, The Wig My Father Wore), *வாட் ஆர் யூ லைக்* (*நீ எப்படிப் பட்டவன்(/ள்)?*, What Are You Like?) , *த பிளஷர் ஆவ் எலிசா லிஞ்ச்* (*எலிசா லிஞ்ச்சின் இனபம்,* The Pleasure of Eliza Lynch), *த காதரிங்* (*கூட்டம்*, The Gathering) (2007) குறிப்பிடத்தக்கன. நீ எப்படிப்பட்டவன்(/ள்) என்னும் புதினம் ராயல் சொசைட்டி என்க்கோர் பரிசு பெற்றது. இவருடைய புதினமல்லா பொது நூல் 2005ல் எழுதிய தாய்மையைப் பற்றிய, "மேக்கிங் பேபீஸ்" (குழந்தைகள் ஆக்குதல், Making Babies) என்பதாகும்.

இவர் BBC ரேடியோ 4 க்கு வழக்கமாக பங்களிப்பவர். அக்டோபர் 16, 2007 ஆம் நாளன்று *த காதரிங்* (*கூட்டம்*) என்னும் புதினத்திற்காக மான் புக்கர் பரிசு பெற்றார். இப்பரிசின் மதிப்பு £50,000

இவருடைய கணவர் மார்ட்டின் மர்ஃவி என்னும் நடிகர். இவர் இரு குழந்தைகளுடன் விக்லோ மாவட்டத்தில் பிரே என்னும் ஊரில் வாழ்கிறார்.

இவருடைய நூல்கள்
---------------

* *The Portable Virgin* (1991)
* *The Wig My Father Wore* (1995)
* *What Are You Like?* (2000)
* *The Pleasure of Eliza Lynch* (2002)
* *Making Babies: Stumbling into Motherhood* (2004)
* *The Gathering*(20 07)

மேற்கோள்கள்
-----------

1. ↑  Kennedy, AL, 28 April 2007, The din within, *The Guardian*.
2. ↑  Anne Enright's "The Gathering" wins Man Booker Prize for fiction, *International Herald Tribune*.
3. 1 2 3 4  Hoping to win another Booker Prize for Ireland, *Bray People*.
4. ↑  Hayden, Anne, 29 December 2005, Anne Enright பரணிடப்பட்டது 2006-02-18 at the வந்தவழி இயந்திரம், *The Sunday Business Post*.
5. ↑  Lawless, Jill, Anne Enright wins Booker Prize, Yahoo! News.
6. ↑  Irish woman wins Man Booker Prize, RTÉ.ie.

வெளி இணைப்புகள்
---------------

* October 2007 interview with Anne Enright in the *Bray People*.
* 2002 interview with Anne Enright in *The Sunday Business Post*. பரணிடப்பட்டது 2007-10-20 at the வந்தவழி இயந்திரம்
* *Interview with Anne Enright* at The Book Depository.
பிரித்தானிய இந்தியாவில் ஆங்கிலேயரின் குழந்தைகளை பராமரிக்கும் இரண்டு ஆயாக்கள்
சீனக் குழந்தைகளை பராமரிக்கும் ஆயா
**அமா** அல்லது **ஆயா** (**amah** or **ayah**) (எளிய சீனம்: 阿嬷; மரபுவழிச் சீனம்: 阿嬤; பின்யின்: *ā mā*, போர்த்துக்கேய மொழி: *ama*, இடாய்ச்சு மொழி: *Amme*, மத்தியகால லத்தீன்: *amma*; or *ayah*, போர்த்துக்கேய மொழி: *aia*, இலத்தீன்: *avia*, Tagalog: *yaya*) ஒரு குடும்பத்தின் சிறு குழந்தைகளுக்கு உணவு ஊட்டுதல், குளிப்பாட்டுதல், விளையாட வைத்தல், தூங்க வைத்தல், துணிகளை சுத்தம் செய்தல் போன்ற பணிகளுடன் வீட்டு வேலைகளை செய்யும் வீட்டுப் பணிப் பெண் ஆவார். கிழக்காசியாப் பகுதிகளில் இவ்வகையான பணிப்பெண்களை **அமா** என்றும். தெற்காசியாவில் என்பது இப்பணிப்பெண்களை **ஆயா** என்றும் அழைப்பர்.

அகராதிகளில் **ஆயா** அல்லது *அமா* எனும் சொல்
-------------------------------------------

**அமா** அல்லது *ஆயா* என்பதற்கு அகராதிகள் பால் கொடுக்கும் செவிலி, தாதி, வீட்டுப் பணிப்பெண், பாட்டி, ஒரு மரியாதைச் சொல் என்ற பொருட்களில் வழங்குகிறது.

ஆயாக்களின் பங்கு
----------------

முதன்மைக் கட்டுரை: ஆயாக்கள் இல்லம்
பதினெட்டாம் நூற்றாண்டின் பிற்பகுதியில் பிரித்தானிய கிழக்கிந்திய கம்பெனி மற்றும் பிரித்தானிய இந்தியாவின் ஆட்சியில், பிரித்தானியக் குடும்பத்தினரின் குழந்தைகளை பராமரிக்க இந்தியப் பெண்களை பணிக்கு அமர்த்தினர். இந்த ஆயாக்கள் பிரித்தானியக் குடும்பத்தினருடன் தங்கி பணிபுரிந்தனர்.. பத்தொன்பதாம் மற்றும் இருபதாம் நூற்றாண்டின் முற்பகுதியில் இலங்கை, சிங்கப்பூர், மலேசியா, பிலிப்பைன்ஸ் மற்றும் ஹாங்காங் நாட்டு பெண்கள், ஆங்கிலேயர்களின் குடும்பக் குழந்தைகளை பராமரிப்பதற்கு ஆயாக்களாக பணியில் அமர்த்தப்பட்டனர். ஆங்காங் நாட்டில் இப்பணிப்பெண்களை **யாயா** என அழைத்தனர். மேலும் பிரித்தானியக் குடும்பங்களுடனும், குழந்தைகள் தங்கள் பெற்றோர் இல்லாமல் ஆசியா, ஐரோப்பா மற்றும் ஆஸ்திரேலியா போன்ற நாடுகளுக்கு கடல் வழியாக ஆயாக்களுடன் பயணம் செய்தனர்.

இதனையும் காண்க
--------------

* ஆயாக்கள் இல்லம்

வெளி இணைப்புகள்
---------------

* பிரித்தானிய ஆயாக்களின் கதை - காணொளி

மேற்கோள்கள்
-----------

1. ↑  "Ayahs and Amahs". *Ayahs and Amahs* (in ஆங்கிலம்). 2020-10-26. பார்க்கப்பட்ட நாள் 2022-05-07.
2. ↑  "Joanna de Silva". *www.metmuseum.org*. பார்க்கப்பட்ட நாள் 2022-05-07.
3. ↑  "She Travelled: The Portrait of Joanna de Silva, the Indian Ayah at the Metropolitan Museum of Art, New York". *Ayahs and Amahs* (in ஆங்கிலம்). 2021-11-11. பார்க்கப்பட்ட நாள் 2022-05-07.
4. ↑  Lim, Lisa (2016-11-04). "Where Hong Kong got 'amah', old word for maidservant, from". *South China Morning Post*. பார்க்கப்பட்ட நாள் 2022-06-06.

மேலும் படிக்க
-------------

* Suzanne E Cahill *Transcendence & Divine Passion. The Queen Mother of the West in Medieval China*, Stanford: Stanford University Press, 1993, ISBN 0-8047-2584-5
* The Hidden History of the Ayahs of Britain
**சினிதி மிசுரா** (*Sniti Mishra*) ஓர் இந்தியப் பாடகி ஆவார். இவர் இந்துசுதானி பாரம்பரிய இசையில் பயிற்சி பெற்ற பாடகர் ஆவார். மிசுரா ஜீ தொலைக்காட்சி இசை இயல்நிலை தொலைக்காட்சி நிகழ்ச்சியான *ச ரி க ம ப சிங்கிங் சூப்பர் நட்சத்திரத்தில்* முதன்முறையாக அறிமுகமானார். இவர் மைந்தா-இந்திய சுவீடன் கலப்பு ஜாஸ் இசைக்குழுவான மைண்டாவுடன் தொடர்புடையவர். தாளக் கலைஞர் சிவமணி மற்றும் கிராமி விருதிற்குப் பரிந்துரைக்கப்பட்ட ஜாஸ் இசைக்கலைஞர்-விசைப்பலகை கலைஞர் லூயிஸ் பாங்க்ஸ் ஆகியோருடனும் பணியாற்றியுள்ளார். இந்தியாவிலும் உலகெங்கிலும் பாரம்பரிய மற்றும் இணைவு கச்சேரிகளை நிகழ்த்தியுள்ளார். 2016ஆம் ஆண்டிற்கான 'பாஜி ரூத் சம்மன்' விருதை உத்கலா கலாச்சாரச் சங்கம், மும்பையிலுள்ள இந்திய தொழில்நுட்பக் கழகம், இவருக்கு வழங்கியது. சினிதி பொருளாதாரத்தில் கல்லூரிக் கல்வியினை முடித்த பின்னர், நிதி மற்றும் கட்டுப்பாட்டில் முதுகலை வணிக மேலாண்மை பட்டம் பெற்றுள்ளார்.

மிசுரா தனது அமெரிக்க இசை சுற்றுப்பயணத்தின் போது, சிகாகோ இந்தியன் குறிப்படத்தினைத் தீர்மானிக்க அழைக்கப்பட்டார். செப்டம்பர் 2013-இல், இவர் ஓர் உலகளாவிய தொண்டு நிறுவனமான *காம்பாட் பிளைண்ட்நெஸ் இன்டர்நேஷனலுக்கான* நல்லெண்ண விருப்பத் தூதராகத் தேர்ந்தெடுக்கப்பட்டார். 2023ஆம் ஆண்டின் மிகவும் மதிப்புமிக்க தான்சென் சமாரோ, 2022ஆம் ஆண்டில் சவாய் காந்தர்வ பீம்சென் விழாவிலும் இந்துஸ்தானி கயால் நிகழ்த்த சினிதி அழைக்கப்பட்டுள்ளார். 2022ஆம் ஆண்டில் இந்திய அரசு மற்றும் தேசிய ஒளிபரப்பு நிறுவனமான தூர்தர்ஷன் ஏற்பாடு செய்த பன்னாட்டு நிகழ்வில் ஒன்பது வெவ்வேறு நாடுகளில் இந்தியாவைப் பிரதிநிதித்துவப்படுத்தினார்.

டி. இமான் இசையமைத்த *மாவீரன் கிட்டு* என்ற தமிழ்த் திரைப்படத்தில் மிசுரா குரல் கொடுத்து தமிழ் திரைத்துறையில் அறிமுகமானார். மிசுரா புகழ் பெற்ற, மராத்தி பாரம்பரிய மற்றும் காஷ்மீர் பாடல்களைப் பாடுவதில் பெயர் பெற்றவராக மாறினார். இவரது சமீபத்திய காசுமீர் நாட்டுப்புறப் பாடல் "ஹர்முக் பர்தல்" பிரபலமான வலைத் தொடரான தி பேமிலி மேன் இந்தியத் தொலைக்காட்சி தொடர் பாடலாகும். .

ஆரம்பகால வாழ்க்கை
-----------------

ஒடிசா மேற்குப் பகுதியில் உள்ள பாலங்கிர் மாவட்டத்தில் ஓர் ஒடியா பிராமணக் குடும்பத்தில் சுனிதி மிசுரா பிறந்து வளர்ந்தார். இரண்டு குழந்தைகளில் மிசுரா இளையவர்.

மிசுரா தனது இந்துஸ்தானி பாரம்பரியப் பயிற்சியை குவாலியர் கரானாவின் முனைவர் தாமோதர் ஹோதாவின் சீடரான குரு சிறீ ரகுநாத் சாகுவிடம் பெற்றார். புவனேசுவரத்தில் உள்ள மேலாண்மை மற்றும் தகவல் அறிவியல் நிறுவனத்தில் நிதி மற்றும் நிதிக் கட்டுப்பாட்டில் வணிக நிர்வாகத்தில் முதுகலைப் பட்டம் 2012-இல் பெற்றார்.

மேற்கோள்கள்
-----------

1. ↑  "About :: Sa Re Ga Ma Pa Singing Superstar". Archived from the original on 23 April 2011. பார்க்கப்பட்ட நாள் 20 December 2013.
2. ↑  "Sniti Mishra sings for a good cause". IndiaPost. 12 September 2013. பார்க்கப்பட்ட நாள் 4 March 2014.
3. ↑  "(CII)". Chicago Indian Icon. பார்க்கப்பட்ட நாள் 4 March 2014.
4. ↑  "Combat Blindness International | A Solution In Sight Since 1984". Combatblindness.org. 13 November 2013. பார்க்கப்பட்ட நாள் 4 March 2014.
5. ↑  Sahu, Diana (26 March 2012). "Music is in her genes". *The New Indian Express*. .

வெளி இணைப்புகள்
---------------

* Sniti Mishra at IMDb
* Orissapost.com
* Indiapost.com
* Newindiaexpress.com
* Bkhush.com
* Orissalinks.com
* Telegraphindia.com
* Chicagoindianicon.com
**தோட்டக்கலை சிகிச்சை** (*Horticultural therapy*) அல்லது **சமூக மற்றும் சிகிச்சைத் தோட்டக்கலை** (*social and therapeutic horticulture*, *STH*) என்பது ஒரு நபரின் தோட்டக்கலை மற்றும் தாவர அடிப்படையிலான செயல்பாடுகளில் அவரின் ஈடுபாடு, பயிற்சி பெற்ற சிகிச்சை அளிப்பவரால் எளிமைப்படுத்தப்பட்டு அவர் தன் குறிப்பிட்ட சிகிச்சை அளிக்கும் இலக்குகளை அடைதல் என்று அமெரிக்க தோட்டக்கலை சிகிச்சை சங்கம் வரையறுக்கிறது. தாவரங்களின் அழகுணர்ச்சி காட்சியானது மன அமைதியின் உணர்வுகளை வெளிப்படுத்துகிறது. இது வாழ்வின் அர்த்தமுள்ள பாராட்டுக்கு நேர்மறை உணர்ச்சிகளை உருவாக்குகிறது.

தாவரங்களின் நேரடித் தொடர்பு வாழ்க்கைத் தரத்தை ஒட்டுமொத்தமாக அதிகரிக்கச் செய்து மன அழுத்தத்தைக் குறைக்க தனிப்பட்ட கவனம் செலுத்துகிறது. நிறுவப்பட்ட சிகிச்சைச் திட்டத்தின் அடிப்படையில் நடைபெறும் சூழலில் தோட்ட சிகிச்சை செயல்திறன் மிக்க திட்டம் என்று அமெரிக்க தோட்டக்கலை சிகிச்சை சங்கம் நம்புகிறது. தோட்டக்கலை சிகிச்சையாளர்கள் சிறப்பாக கல்வி மற்றும் பயிற்சி அளிக்கப்பட்ட உறுப்பினர்கள், மறுவாழ்வு அணிகள் (மருத்துவர்கள், மனநல மருத்துவர்கள், உளவியலாளர்கள், தொழில் சார்ந்த சிகிச்சையாளர்கள் மற்றும் பிறருடன்) தோட்டத்தொழிலின் எல்லாக் கட்டங்களிலும் வாடிக்கையாளர்களை ஈடுபடுத்துதன் மூலம், தயாரிப்பை விற்பனை செய்வதில் இருந்து அவர்களின் வாழ்வின் முன்னேற்றத்தை கொண்டு வருகிறது.

வரலாறு
------

அமெரிக்க தோட்டக்கலை சிகிச்சை சங்கத்தின்படி, பண்டைய கால எகிப்திய மருத்துவர்கள் பரிந்துரையின்படி மனநல குறைபாடுடைய நோயாளிகள் ஒரு தோட்டத்தை சுற்றி நடக்கிறார;கள். இது அலெக்சாந்திரியா மற்றும் பண்டைய எகிப்தில் மறுமலர்ச்சிக் கால ஐரோப்பா வழியாக வந்த சிகிச்சை முறையின் முதல் அறிகுறி அடையாளமாகக் காட்டப்பட்டது..

அறிக்கை ஆவணம்
-------------

அமெரிக்க தோட்டக்கலை சிகிச்சை சங்கம் தோட்டக்கலை சிகிச்சை முறையைப் பயிலும் ஆர்வமுள்ளவர்களுக்கு வாய்ப்பு அளிக்கிறது. சில கல்லூரிகளும் பல்கலைக்கழகங்களும் தோட்டக்கலை சிகிச்சையில் கல்வித்திட்டங்களைக் கொண்டுள்ளன. அவை அமெரிக்க தோட்டக்கலை சிகிச்சை சங்கம் மூலம் அங்கீகரிக்கப்படுகிறது.

சான்றுகள்
---------

1. 1 2  Lin, Lin, Li (2014). "Planting Hope in Loss and Grief: Self- Care Applications of Horticultural Therapy for Grief Caregivers in Taiwan". *Death Studies* (38): 603–611.

வெளி இணைப்புகள்
---------------

* Kansas State University Horticultural Therapy
* Nazareth College Horticultural Therapy Program
* Delaware Valley University Horticultural Therapy Program
* Colorado State University Horticultural Therapy Program
**கே. ஆர். சச்சிதானந்தன்** (K. R. Sachidanandan 1972 -18 ஜூன் ,2020) தொழில்முறை ரீதியாக இவர் சச்சி என அழைக்கப்படுகிறார்.  இவர் ஓர் இந்தியத் திரைப்பட திரைக்கதையாளர், இயக்குநர், தயாரிப்பாளர். இவர் பெரும்பான்மையாக மலையாளத் திரைப்படங்களில் பனியாற்றுகிறார்.  துவகத்தில் இவர் சச்சி-சேது எனும் இரட்டை எழுத்தாளர்களாக அறியப்பட்ட இவர் *சாக்லேட்* (2007), *ராபின்ஹுட்* (2009), *மேக்கப்மேன்* (2011) மற்றும் *சீனியர்ஸ்* (2012) ஆகிய திரைப்படங்களில் இருவரும் இணைந்து பணியாற்றினர். 2012 ஆம் ஆண்டு *ரன் பேபி ரன்* திரைப்படத்தின் மூலம் திரைக்கதை எழுத்தாளராகவும், *அனார்கலி* (2015) படத்தின் மூலம் இயக்குநராகவும் அறிமுகமானார். இவர் *தக்காளி பிலிம்ஸ்* எனும் தனது சொந்த நிறுவனத்தின் மூலம் *செட்டாயீஸ்* (2012) எனும் திரைப்படத்தை இணைந்து தயாரித்தார். அதைத் தொடர்ந்து *ராமலீலா* (2017), *ஷெர்லாக் டாம்ஸ்* (2017), மற்றும் *டிரைவிங் லைசென்ஸ்* (2019)  ஆகிய திரைப்படங்களைத் தயாரித்தார்.இவரது கடைசி படம் அய்யப்பனும் கோஷியும் (2020) ஆகும். இவர் ஜூன் 18, 2020 அன்று திருச்சூரில் உள்ள ஜூபிலி மிஷன் மருத்துவமனையில் இறந்தார். அப்போது அவருக்கு வயது 48 ஆகும்.

ஆரம்பகால வாழ்க்கை
-----------------

இந்தியாவின் கேரளாவின் திருச்சூர் மாவட்டத்தில் உள்ள கொடுங்கல்லூரில் சச்சி பிறந்து வளர்ந்தார். மாலியங்கராவின் எஸ்.என்.எம் கல்லூரியில் வணிகத்தில் இளங்கலை பட்டமும், எர்ணாகுளத்தில் உள்ள அரசு சட்டக் கல்லூரியில் எல்.எல்.பி. பயின்றார். கேரள உயர்நீதிமன்றத்தில் குற்றவியல் சட்டம் மற்றும் அரசியலமைப்புச் சட்டத்தில் வழக்கறிஞராக எட்டு ஆண்டுகள் பயிற்சி பெற்றார். கல்லூரியில் படித்த காலத்தில், சச்சி பல நாடகங்களையும் இயக்கியுள்ளார்.[]

இறப்பு
------

திருச்சூர் ஜூபிலி மிஷன் மருத்துவமனையில் இதய நிறுத்தம் ஏற்பட்டதைத் தொடர்ந்து சச்சி 2020 ஜூன் 18 அன்று இறந்தார். அவர் இறப்பதற்கு சில நாட்களுக்கு முன்னர் திரிசூரின் வடக்கஞ்சேரி, மேக்ஸ் கேர் மருத்துவமனையில் செய்யப்பட்ட இடுப்பு மாற்று அறுவை சிகிச்சையைத் தொடர்ந்து ஏற்பட்ட சிக்கல்களால் இதய நிறுத்தம் ஏற்பட்டது.

சான்றுகள்
---------

1. ↑  "Don't call me independent, says Sachy". The Times Of India. 4 May 2012. .
2. ↑  "Chettayees; Thakkali Films maiden venture". The Times Of India. 23 August 2012.. பார்த்த நாள்: 17 December 2014.
3. ↑  Madhu, Vignesh (6 December 2016). "Dileep-Prayaga Martin upcoming movie titled as Ramaleela which was a great hit". *Onlookers Media*. பார்க்கப்பட்ட நாள் 13 July 2018.
4. ↑  Alexander, Princy (15 March 2017). "Biju Menon is an aspiring detective in Sherlock Toms". *New Indian Express*. பார்க்கப்பட்ட நாள் 13 July 2018.
5. ↑  "Director-scriptwriter Sachy passes away due to cardiac arrest - Times of India". *The Times of India*.